NaiveNeuron/SloPal huggingface dataset:
Číž, Miroslav, poslanec NR SR (2011-04-01):
Pán poslanec, toto vaše vystúpenie už politickejšie nemohlo byť. Na jednej strane navlieknete si rúško človeka, ktorý je konsenzuálny, má nesmiernu empatiu k menšinám a k čomukoľvek inému, na druhej strane okamžite vyslovíte hodnotenie nemilosrdne všetkých ostatných, tým pádom jedine vy máte nejakú vysokú mieru a nádhernú štruktúru humanistických pravidiel a my všetci ostatní trpíme nejakými zásadnými civilizačnými deficitmi – a toto má byť váš vklad a ponuka na diskusiu a na riešenie čohosi? Práve tento typ vystúpení je zásadným nepriateľom zmysluplnej diskusie na Slovensku. Absolútne jednostranné, kde ani v náznaku nevnímate celý kontext, ktorý tu je, s tým, že permanentne hovoríte o nejakej nechuti rešpektovať nejaké menšinové práva, pričom je to absolútny nezmysel. Len máloktoré národy majú takú vysokú mieru empatie k tomu, aby sa správali k menšinám korektne, pretože sami boli veľmi dlho menšinou. Len kontexty menšinovej politiky dané u nás sú trošičku iné. My máme na juhu jeden národ, ktorý, kde teda Maďari ako národ majú svoj národný štát a ten robí nejakú politiku. Problém to trianonskej traumy je známy už 80 rokov a má rôzne typy výrazov a zaujímavý spôsob je aj pre uplatňovanie menšinových práv u nás, kde zhodou okolností veľmi silne znie ten drobný moment, ktorý v maďarskom parlamente dosť často sa zvýrazňuje, „čo si nevybojuješ, nemáš“. Preto treba maximalizovať požiadavky, preto treba okamžite internacionalizovať všetky problémy a permanentne vytvárať vnútorne atmosféru napätia a nátlaku a to má byť čosi, z čoho vy, pán poslanec, pričom na tejto politike sa aktívne zúčastňujete... (Prerušenie vystúpenia časomerom.)
Kotleba, Marek, poslanec NR SR (2021-06-24):
Ďakujem za slovo. Dobre si to povedal, lebo ani pre mňa to nie je žiadny zhluk buniek alebo to, pretože už v treťom týždni sa začína budovať nervový systém, pečeň, pľúca, kosti, ale pre týchto neofašistov sú to iba nejaké zhluky buniek alebo to nazývajú stredným rodom. V 8. týždni začína tento plod, alebo ten už malý človiečik vnímať prvé reflexy. Tie prvé reflexy sú z miechy a reaguje na podnety, čiže nemôžeme to nazvať to alebo nejaký zhluk buniek. A ďalšia vec je, keď tu obhajujú potraty z dôvodu ekonomickej situácie, tak predsa peniaze sú, veď boli peniaze na testovanie, peniaze na vyvolanie konfliktov v Bielorusku, na kadejaké pofidérne kšefty ministra vnútra a všetkých možných rezortov, ale na to, aby bolo dosť finančných prostriedkov na podporu aj slobodných matiek, tak na to sa peniaze nenájdu. Tak uvedomme si jednu vec, buď peniaze sú, alebo nie sú. Peňazí je dosť, len sú zle prerozdelené. Ďakujem.
Figeľ, Ján, podpredseda NR SR (2012-06-26):
Ďakujem pekne pánovi poslancovi Beblavému. Ďalšia prihlásená do rozpravy je pani Lucia Nicholsonová. Nech sa páči. (Ruch v sále.) Ó, pardon, pardon, pardon. S faktickými poznámkami pán poslanec Martvoň.
Jurinová, Erika, podpredsedníčka NR SR (2014-11-10):
O slovo požiadal pán minister kultúry Marek Maďarič. Nech sa páči.
Blanár, Juraj, podpredseda NR SR (2023-06-23):
O slovo požiadal v rozprave pán poslanec Krajčí ako spravodajca, udeľujem mu, nech sa páči, potom sa pripraví pán poslanec Kuriak.
Glváč, Martin, podpredseda NR SR (2016-05-24):
Ďakujem veľmi pekne. S faktickými poznámkami sa prihlásil pán poslanec Kresák. Ukončujem možnosť prihlásiť sa s faktickými poznámkami. Nech sa páči, pán poslanec.
Kaník, Ľudovít, poslanec NR SR (2012-06-28):
Ja som veľmi rád, že zazneli slová o podmienečnom súhlase, aj keď si myslím, že rovno mohlo byť povedané, že súhlas. Ale to podnikateľské prostredie potrebujeme zlepšiť, keď chceme, aby sme vytvárali pracovné miesta. Ale keď pán minister vystúpil, tak mne to ešte nedá, a ja si ju využijem, využijem tú príležitosť a vrátim sa k tomu Španielsku, k tým španielskym bankám, lebo povedal, čo povedal. Ale ja by som rád vedel, že kedy bude dávať mandát štátnemu tajomníkovi, ktorý nás zastupuje, a či nás predtým oboznámi s tým, že aký mandát dáva a prečo. To, že Bankia, to je jedna banka, ale vieme, že štyrom bankám, podľa toho, čo vieme z médií, sa má poskytnúť pomoc. Nevieme akým, nevieme prečo. Že veľmi by som bol rád, keby nás pán minister predtým s tým oboznámil, kým ten mandát dá a či tak urobí.
Bugár, Béla, podpredseda NR SR (2018-10-19):
Ďakujem pekne. Dávam teraz slovo spravodajkyni... Ako vidím inej? Ja tu mám napísanú pani poslankyňu Krištúfkovú. Á, dobre, už si mýlim aj poslancov a poslankyne, to je veľmi zle. Takže pani poslankyňa, nech sa páči, môžte uviesť spravodajskú správu.
Žiga, Peter, podpredseda NR SR (2024-05-02):
Prezentujme sa a hlasujme. (Hlasovanie.) 143 prítomných, 119 za, 24 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
P. Pelegrini, poslanec: (2010-03-03):
V schválenom znení v čl. IV 70. bode prílohy č. 2 k zákonu č. 455/1991 Zb. poradové číslo 72 znie: „Oprávnené overovanie správ o emisiách skleníkových plynov z prevádzky, osvedčenie o zápise do registra oprávnených overovateľov, § 15 ods. 4 zákona č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov.“ Ide o opravu technickej chyby uvedenej v prílohe a navrhuje sa nové znenie bodu 72 v tabuľke, ktorá je súčasťou prílohy zákona. Ďakujem pekne.
Grendel, Gábor, podpredseda NR SR (2021-02-25):
Do rozpravy sa teraz prihlásila pani navrhovateľka, takže nech sa páči.
Grausová, Natália, poslankyňa NR SR (2019-12-04):
Ďakujem za slovo. Pán kolega Suchánek, rozprával si tu o krvavom spôsobe potratu a máme to podľa teba teda robiť „humánnejšie“ a tým sa posunúť do 21. storočia. Viete alebo vieš, Alan, aj zavraždiť dospelého človeka sa dá oveľa humánnejšie, dá sa ho humánne, možno ho uspať najprv nejakým príjemným, opiť ho možno, potom ho možno uspať a potom mu môžeme vraziť, ja neviem, nôž do srdca alebo aby to nebolo krvavé, môžeme ho otráviť a pichnúť mu smrtiacu injekciu. A tým pádom potom už to nebude vražda, keď to bude takzvane humánne? To nás posunie do 21. storočia? Nás má zabíjanie nevinných detí, brutálna vražda a úkladná vražda, pretože to je nevinné, zrušili sme trest smrti a to boli vinní ľudia, tak prečo nevoláte po zavedení trestu smrti humánnym; veď to sa robí humánne, injekciou a jemne. A my sme zrušili trest smrti pre vinných, vrahov a my tu zabíjame nevinné životy detí, ktoré nikomu ešte nič neurobili. Viete a chcem pripomenúť, jeden velikán svetovej literatúry, Dostojevský povedal, že keď niet Boha, všetko je dovolené. Čiže všetko je dovolené a my sa tu môžeme zabíjať, pretože všetka, celá naša civilizácia pochádza z Desatora Božích prikázaní a z kresťanstva. Kresťanstvo je pilierom civilizácie, to znamená, že keď nie, tak potom my sa tu môžme vraždiť navzájom, zabíjať medzi sebou a nič sa nestane.
M. Gibalová, poslankyňa: (2007-09-13):
Vzdelávanie, ktoré vypadlo z možnosti použitia podielu zaplatenej dane na osobitné účely spolu s týmito účelmi, ktoré predkladám, sa teda do systému späť dostalo dokonca nepriamou novelou. Preto naozaj nevidím dôvod, prečo by ste mali váhať pri podporení tejto novely zákona. Ďakujem.
Kollár, Jozef, poslanec NR SR (2012-02-29):
Poslanecký klub SaS sa pripája k tomuto návrhu. (Potlesk.)
Hrušovský, Pavol, predseda NR SR (2011-12-01):
Dohodnuté to bolo, že ho zaradíme, ale že dnes o ňom rokovať nebudeme.
P. Hrušovský, predseda NR SR: (2004-03-11):
R. Vavrík, poslanec: Vážený pán predseda Národnej rady, vážení páni ministri, pristúpime k hlasovaniu. Poprosím, aby ste si zobrali pred seba tlač 499a. Pán predseda, budeme hlasovať o štyroch pozmeňujúcich návrhoch zo spoločnej správy s tým, že gestorský výbor navrhuje, aby sme hlasovali spoločne o bodoch 1, 2 a 4 s odporúčaním schváliť.
Mihál, Jozef, poslanec NR SR (2014-04-02):
Ďakujem kolegom, ktorí ocenili ten môj akýsi pracovný návrh na to, aby sa systém sociálnych dávok preklopil skôr do daňových zvýhodnení, daňových bonusov pre pracujúceho rodiča. Som rád, že takéto naťuknutie hneď našlo ako pozitívnu odozvu vo vašich radoch. No a veľkú časť diskusie vo faktických poznámkach zabralo, zabralo to, čo som ja hovoril, že boli voliť negramotní. Pozor! Ja nehovorím o tom, že negramotným treba zobrať volebné právo. A pozor! My už máme dnes zadefinované vo volebných zákonoch, že voliť nemôže ten, kto je nesvojprávny. Čiže máte tu ľudí, ktorí nemajú volebné právo, pretože sú nesvojprávni a má to zrejme nejaký dôvod. Ja sa necítim byť mega odborník na tieto veci, ale taký stav tu už je. A k tým negramotným. Nemyslím si, že by negramotný nemal mať volebné právo. Ak negramotný je svojprávny, to znamená, je skrátka duševne schopný niesť zodpovednosť za to, čo robí a mať naozaj priznané tieto práva, tak nech volí. Ale nech volí tak, ako negramotný, aby nezakrúžkoval tú pečiatku alebo dátum namiesto správneho kandidáta, ale nech volí za asistencie svojho nejakého pomocníka pod dohľadom povedzme dvoch delegovaných členov volebnej komisie, aby to volebné jeho právo nebolo zmanipulované. Čiže treba nájsť vo volebnom zákone takú modifikáciu, také doplnenie pre, z hľadiska praktickej skúsenosti, pokiaľ ide o takýchto ľudí, aby im volebné právo zostalo, ale aby si ho uplatnili naozaj svojou slobodnou vôľou a aby nebolo možné ich voličský hlas zmanipulovať tak, ako sa to zrejme deje v doterajších, či už prezidentských alebo iných voľbách.
Kollár, Boris, poslanec NR SR (2019-09-11):
Ďakujem za toto vystúpenie. Musím ho absolútne podporiť a povedať jednu vec alebo sa opýtať poslancov: chránime vrabce? No nie, lebo ich je strašne veľa. A my tuná chránime medveďa, ktorý je premnožený. Medveď nie je zapísaný ani v červenej knihe ohrozených druhov. Takže my tu chránime ako nejakého jednorožca niečo, čo je absolútne premnožené a my čakáme, skutočne čakáme na prvú ľudskú tragédiu, kedy medveď zabije človeka. To, že ho dotrhá, to si prečítame v Novom Čase a tak si prejdeme na ďalšiu stránku, potom tam máme politiku a ešte ďalšiu stránku, máme tam Plačkovú a potom, že Lobotka je, je, bude otcom. To je fajn. A úplne na to kašleme. Do momentu, kým prvý medveď nezabije niekoho na Slovensku, prvý, prvý medveď. Viete, kedy sme začali chrániť medvede? V tridsiatych rokoch minulého storočia, v štyridsiatych, okolo roku 1930 – 35, kedy bol maximálne ohrozený stav a bolo ich nejakých 30 alebo 35 medveďov. Vtedy to bolo namieste a odvtedy to ako dogmu posúvame si desiatkami rokov až do dnešného dňa. Z trusu medveďov bol robený tento výskum a len z trusu, čo našli, zistili, že je unikátnych okolo 1 200 až 1 300 jedincov. Poľovníci, ktorí sa naozaj do toho vyznajú, hovoria, že je tá populácia až na úrovni 2 000. Ideálny stav, kedy medvede nezasahujú do ľudských obydlí alebo sa nesťahujú bližšie k obyvateľom, je okolo 700 medveďov. A my tunak bez nadsádzky máme 1 500 až 2 000 medveďov. Skutočne sa im túlajú po dvoroch, ľudia sú nešťastní. Ja som sa rozprával s kopec primátormi. My naozaj čakáme, keď prvý medveď zabije niekomu dieťa alebo zabije niekomu manželku?! Potom sa spamätáme, potom to budeme riešiť?! Teraz to, prosím vás pekne, kolegovia, riešme, kým je to namieste. Medveď nie je ohrozený druh. Prosím vás pekne, spravme s tým niečo! Ľudia na to čakajú. Ďakujem.
Laššáková, Jana, podpredsedníčka NR SR (2014-01-29):
Pán poslanec Martvoň, nech sa páči.
P. Hrušovský, predseda NR SR: (2004-12-15):
Chcem vás informovať, že o ospravedlnenie svojej neúčasti na dnešnom rokovacom dni požiadali poslanci Abelovský, Danko a pán poslanec Karlin. Budeme teraz pokračovať v rokovaní vládnym návrhom zákona o politických stranách a politických hnutiach , ktorý prerokúvame ako tlač 906. Prosím, aby z poverenia vlády Slovenskej republiky predmetný návrh zákona uviedol a odôvodnil pán minister vnútra Vladimír Palko. Nech sa páči, pán minister, máte slovo.
Grendel, Gábor, podpredseda NR SR (2021-11-24):
Prerušujem teraz schôdzu (zaznievanie gongu), vyhlasujem trojminútovú prestávku, po ktorej budeme pokračovať hlasovaním o prerokovaných návrhoch. (Trojminútová prestávka.)
Paška, Pavol, predseda NR SR (2012-07-27):
Hlasujeme. (Hlasovanie.) 137 prítomných, 113 za, 1 proti, 22 sa zdržalo, 1 nehlasoval. Tento návrh sme schválili.
Hus, Igor, poslanec NR SR (2022-12-08):
Takže hlasovanie dáme v utorok 13. 2. o sedemnástej.
Figeľ, Ján, podpredseda NR SR (2014-11-09):
Nech sa páči, Ján Mičovský.
Hlina, Alojz, poslanec NR SR (2013-06-25):
... nás vyvádza z omylu. Ale my nie sme v omyle. A to už, myslím, vedia aj vaši poslanci, pani predsedníčka poslaneckého zboru. Ja neviem, dokedy chcete lakovať tými hlúposťami, že pomáhate tým chlapcom alebo tým dievčatkám, ktoré si na diskotéke kúpili od niekoho jeden joint. Urobili ste si z nich štít a pomáhate tým, ktorí tým chlapcom a tým dievčatkám ten joint predajú a zničia im život. To je celé.
Pellegrini, Peter, podpredseda NR SR (2020-06-04):
Pán poslanec, pán podpredseda Šeliga. Počkáme chvíľku. Kartičku... Alebo nemá? Viete to zapnúť? Alebo počkajte, tam zapnú navrhovateľa aj bez kartičky, keď je to... Dobre, tak počkáme.
J. Laššáková, poslankyňa: (2004-05-14):
Spoločná správa výborov Národnej rady Slovenskej republiky o výsledku rokovania o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru vypracovanému na základe článku K.3. ods. 2 písm. c) Zmluvy o Európskej únii o boji proti korupcii týkajúcej sa činiteľov Európskych spoločenstiev alebo činiteľov členských štátov Európskej únie vo výboroch Národnej rady vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 487 z 29. apríla 2004. Skončila som, pán podpredseda, prosím, otvorte rozpravu.
Bugár, Béla, podpredseda NR SR (2018-05-28):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Štarchoňovi. Nech sa páči, pán spravodajca.
Hraško, Igor, poslanec NR SR (2014-03-26):
Ďakujem. Pán kolega Mihál, dotkli ste sa aj toho, že sa zvyšuje byrokracia u zamestnávateľov novoprijatými zákonmi. No, neviem, či ste si to uvedomili, ale na tejto schôdzi už bol schválený jeden ďalší takýto zákon, ktorý môže opäť napáchať veľké škody, bol to zákon 178/1998 Z. z. o podmienkach predaja výrobkov a poskytovania služieb na trhových miestach. Bol to zákon pripravený pre pani ministerku Zvolenskú, ktorá na základe neho a nedodržania, samozrejme, tohto zákona môže vyberať zase ďalšie pokuty do štátneho rozpočtu. Okrem toho vyjadrila sa o tomto na jednej tlačovej besede pred pár mesiacmi. Takže teraz sa opäť napĺňa to, čo si niekto predsavzal, a nemyslím si, že to zlepšuje podnikateľské prostredie, naopak, zhoršuje, pretože opäť sa uplietol ďalší bič na podnikateľov, a toto je ďalší z takých zákonov, ktoré neriešia pozitívne situáciu aj napriek tomu, že si to poslanci SMER-u myslia, pretože ja som na tento zákon dostal už v prvom čítaní viacero podnetov, že nebude dobrý a nebude pozitívne vplývať na podnikateľov. To sa mi ozvali samotní podnikatelia, ktorí práve takýto stánkový predaj realizujú, a dokonca som dostal echo na to, že je to práve pripravený tendenčný zákon pre pani ministerku, ktorá sa vyjadrila, že potrebuje napĺňať štátny rozpočet pokutami. Takže toto je prístup smeráckej vlády a vládnych poslancov vládnej strany SMER, takže sťažovať podnikateľom prostredie, a nie naopak, im uľahčovať a, samozrejme, sťažovať im aj celý proces vstupu vôbec do podnikania a tým pádom nie zvyšovať zamestnanosť, ale zvyšovať nezamestnanosť. To je parádna vec, takto sa pripravujú zákony z dielne vládnej strany!
Hrnčiar, Andrej, podpredseda NR SR (2017-10-13):
Pán poslanec Marosz.
M. Smolková, poslankyňa: (2008-07-01):
A začnem od konca. Pani poslankyňa Sabolová, hovorili ste o nevýznamnej novele. No zrejme tak nevýznamná nebude, keď ste jej vy osobne toľko venovali pozornosti. Pán Novotný až tlačovú konferenciu zvolal. A bola to siahodlhá diskusia aj v prvom čítaní aj teraz sa ňou zaoberáte. Takže asi taká nevýznamná nebude. Pán Kahanec, ste hovorili, že treba také riešenie, ktoré Košiciam najviac prospeje. Áno, je to novelizačný bod 1. Keď ho podporíte, verte, že prispejete k rozvoju mesta Košice. Pán Bauer, myslím si, že ste troška odtrhnutý od reality, pri všetkej úcte k vám, pretože máme veľmi korektný vzťah, ale nenašla som iné nejaké slovné spojenia, by som vám to povedala, ale to, že už ste mimo KDH, tak zrejme to aj to spôsobilo, pretože ináč by ste vedeli, ako uvažuje KDH o meste Košice. A práve budete sa mať možnosť oboznámiť s tým už tento mesiac, keď bude na svete kompetenčný audit, ktorý dal vypracovať pán primátor. A práve tam to budú chcieť pán primátor a poslanci za KDH. Ja sa budem veľmi tešiť na tú súhru koalície KDH a SDKÚ, keď každý chce niečo iné. Jeden chce silné mesto a druhý chce silné mestské časti. Takže skúste sa poinformovať, ako to v meste je, a potom možno budete mať iný pohľad. Keď mi neveríte, tak skúste ešte zajtra, pokiaľ budeme hlasovať, sa spojiť napr. s pánom starostom z Kavečian, boli tu Kavečany spomenuté, ktorý už má pripravený projekt na, myslím, rekonštrukciu osvetlenia. A čaká iba na schválenie novelizačného bodu 1, aby ho mohol podať. A skúste sa popýtať do zajtra do jedenástej hodiny, koľko má pripravených mesto projektov, ktoré už len treba podať alebo má podané. A skúste aspoň cez svojich starostov, lebo ich tam máte najviac z KDH, sa poinformovať, koľko majú pripravených projektov mestské časti, pričom už len čakajú na to, aby bol schválený novelizačný bod 1, aby ich vedeli podať. A možnože sa rozhodnete aj podporiť aspoň ten bod 1 novely, pokiaľ vám, ako som povedala už minule, nebude brániť ješitnosť v tom, že ste sa nezúčastnili na príprave tohto zákona. A ešte, pani Sabolová, ste sa vyslovili, že vás veľmi by zaujímal názor predsedu parlamentu pána Pašku na mesto Košice všeobecne. Prosím vás, dovolím si za neho tlmočiť, pretože sme mali spoločnú tlačovú konferenciu, na ktorej sme len reagovali na vystúpenie alebo na tlačovú konferenciu pána Novotného. A tam pán predseda parlamentu pán Paška jednoznačne povedal, ja to zopakujem a som tiež toho názoru, že mesto Košice na čele s vaším pánom primátorom, pri všetkej úcte k nemu, pretože ako človeka si ho veľmi vážim, spí. A použijem slovné spojenie vášho pána poslanca Fronca, spí ako Šípková Ruženka. Prosím vás, tri roky neviete dať do užívania alebo do prenájmu alebo predať jeden skvost v centre mesta. A to sú kasárne napr. Pani poslankyňa, najprv si ozrejmite určité veci. Nie som poslankyňa mesta, takže neviem do toho zasahovať. Takže toto chcem tlmočiť, že mesto Košice sa nerozvíja tak, ako by sa mohlo rozvíjať. A verím tomu, že ten práve novelizačný bod, aj preto sme ho predložili, prispeje k tomu, aby sa rozvíjalo. Ďakujem pekne, to je všetko.
A. Belousovová, podpredsedníčka NR SR: (2009-04-23):
Ďalej budeme pokračovať v rokovaní prvým čítaním o návrhu poslancov Národnej rady Slovenskej republiky pána Tomáša Galbavého, Daniela Lipšica a Petra Miššíka na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona má parlamentu tlač 1038. Návrh na jeho pridelenie na prerokovanie vo výboroch je v rozhodnutí č. 1048. Nech sa páči, pán poslanec Galbavý, máte slovo, môžete uviesť návrh zákona.
Pollák, Peter, poslanec NR SR (2021-01-12):
Ďakujem za slovo. Pán kolega, toto bol fakt zbytočné, neučesané a použijem aj slovo vášho kolegu, schizofrenické, že som naozaj nerozumel tomu, čo ste vlastne celou tou rozpravou chceli povedať. Tak najskôr poviete, že kolabuje ekonomika nie kvôli COVID-u, ale kvôli Matovičovi, potom že nespochybňujete COVID, že tu je a že zabíja, potom zase opäť, že to je nejaká len chrípka. Potom zase testy antigénové a PCR, ktoré, vlastne už všetci vedia, že ako sa používajú. Nič konkrétne o prerokovanom bode, o núdzovom stave ste nepovedali, ale len to, čo sa na vás za tých desať mesiacov nalepilo o pandémii, pardon, nie, podľa vás pandémia na Slovensku nie je. Ja vás týmto chcem, pán kolega, pekne poprosiť, aby ste sa vrátili naspäť, dobre si to naštudujte a potom sa môžete vrátiť a ospravedlniť, lebo kvôli, kvôli takým, ako ste vy, dnes ľudia umierajú, lebo popierajú COVID a porovnávajú COVID s chrípkou. Pán kolega, vy ste zázrak, bolo to od vás naozaj hlúpe a lacné. Ďakujem. (Potlesk.)
Šuca, Peter, poslanec NR SR (2017-10-13):
Ďakujem pekne za slovo. Vážený pán predsedajúci, ctené dámy, vážení páni, dávam návrh, aby sme dali hlasovať o predmetnom návrhu uznesenia k tomuto bodu s odporúčaním gestorského výboru vysloviť súhlas. Skončil som, pán predsedajúci. Dajte, prosím, hlasovať.
Nicholsonová Lucia, podpredsedníčka NR SR (2016-05-24):
Ďakujem. Prosím, prezentujme sa a hlasujme. (Hlasovanie.) Prítomných poslancov 131, za návrh 48, proti 31 poslancov, zdržalo sa 50, nehlasovali 2. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme hlasovať o bode 49 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti (tlač 84). Spravodajcom je člen výboru pre zdravotníctvo pán poslanec Alan Suchánek. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony , tlač 84.)
M. Fronc, minister školstva SR: (2005-03-17):
Vážený pán poslanec, keď si pozorne prečítame návrh zákona o študentských pôžičkách a uvedomíme si výšku pôžičky v nadväznosti na výšku školného, tak sa dá celkom seriózne konštatovať, že navrhnutý pôžičkový systém má mnohé výhody a obsahuje aj viaceré sociálne prvky. Jednak je to výška splátok v závislosti od príjmu absolventa, ktorá pri nižších príjmoch umožňuje, aby tie splátky boli nižšie a dokonca aj nulové. Ďalej môže za určité skupiny dlžníkov splatiť pôžičky štát na základe predkladaného vládneho programu splácania pôžičiek. Takisto výška pôžičkového dlhu nie je na splácanie vysoko nadsadená. V prechodnom období môže byť v dvoch rokoch nula, pretože nula by mohli byť, ak takto stanoví príslušná vysoká škola, aj poplatky, alebo dolná hranica za úplné bakalárske štúdium je okolo 12 000 Sk, horná hranica okolo 75 000 Sk, a to za predpokladu, že si maximálne študent požičia na školné, teda všetko, čo platí. Získanie vysokoškolského vzdelania je však cenou, pridanou hodnotou pre každého absolventa vysokej školy na trhu práce. Dnes absolvent vysokej školy podľa oficiálnych údajov má v priemere, opakujem, v priemere dvojnásobný plat ako absolventi stredných škôl a dá sa predpokladať, že s hospodárskou situáciou, ktorá sa zlepšuje, sa aj tieto rozdiely ešte budú zvyšovať. Nakoniec aj postupne v rezorte školstva sa presadzuje trend zvyšovania platov mladých nastupujúcich absolventov vysokých škôl a som rád a vážim si, že táto snemovňa včera odhlasovala zákon, ktorý od 1. júla zvyšuje platy učiteľom, myslím si, že po mnohých rokoch naozaj výrazne. Myslím si, že to všetko vytvára podmienky na lepšie splácanie dlhu. No a, samozrejme, že v rámci zákona sú navrhnuté aj opatrenia na posilnenie sociálnej situácie rodín. Tieto argumenty ma vedú k záveru, že pre budúcich absolventov nie sú na mieste čierne vyhliadky, čo sa týka splácania pôžičiek a takisto ani posúvania hranice manželského života absolventov vysokých škôl. Nakoniec štatistické údaje ukazujú, že život z pôžičiek sa v súčasnosti stáva stále bežnejším spôsobom aj u mladých ľudí, a to od pôžičiek na spotrebu dokonca za podstatne nevýhodnejšie úročenie, ako tu je navrhnuté. Rád by som pripomenul, že úročenie tu predpokladá úročenie na úrovni približne toho, čo si požičiava štát. Dnes je to úročenie okolo hodnoty 3,64 %. Myslím si, že je to pôžička vzhľadom na časový vývoj hodnoty peňazí veľmi výhodná. Ďakujem.
Žiga, Peter, podpredseda NR SR (2024-02-07):
Pani poslankyňa Števulová.
Paška, Pavol, predseda NR SR (2014-06-04):
Pán poslanec Glenda.
Figeľ, Ján, podpredseda NR SR (2013-10-16):
Nech sa páči, s ďalšou faktickou Štefan Kuffa.
Mikuš, Jozef, poslanec NR SR (2013-11-29):
Ďakujem pekne. Pán kolega, veľkej časti svojho príspevku ste sa venovali licenciám, resp. dane zo straty a umorovaniu strát. Áno, často aj ja hovorím, že klobúk dole pre tými, ktorí sa vedia sami zamestnať a ešte ďalší klobúk dole pred tými, ktorí zamestnávajú iných a týchto by sme si mali vážiť a podporovať. Na jednej strane vláda hľadá možnosti riešenia zamestnať ľudí cez iné ministerstvá, na druhej strane prijímame návrhy, ktoré tomu podnikateľskému prostrediu škodia. Keď sme na začiatku volebného obdobia hovorili o tom, že vláda namiešala smrtiaci kokteil na podnikateľské prostredie v oblasti daní a pracovného práva, veď teda po väčšine v týchto oblastiach, zdalo sa, že to bude koniec, ale prichádzajú ďalšie návrhy zákonov, ktoré takým malým, malými krôčikmi to podnikateľské prostredie zhoršujú, aj keď ten daný konkrétny krok nemusí znamenať nejakú katastrofu a myslím, že tak ste to aj poňali, to vaše vystúpenie aj vy, ale súbor a dokopy tých krokov je toľko, že jednoducho to podnikateľské prostredie sa zhoršuje a, bohužiaľ, aj tento návrh zákona, aj keď v mnohom, v mnohom je dobrý a mnoho vecí je tam dobrých, tak minimálne v tých dvoch veciach do toho kokteilu pridáva ďalšie esencie, a to podnikateľské prostredie zhoršuje, možno hoc aj dobrým úmyslom, ako to sa snažil vysvetliť pán minister. Ďakujem.
Laššáková, Jana, podpredsedníčka NR SR (2015-12-02):
Pán poslanec Šuca, nech sa páči.
Mihalik, Marcel, poslanec NR SR (2023-06-22):
Pán predseda, dajte hlasovať o bodoch 7 a 8 zo spoločnej správy, ktoré poslanec Milan Krajniak vyňal na osobitné hlasovanie. Gestorský výbor odporúča schváliť. Ovšem upozorňujem, že v rozprave podal poslanec Krajniak pozmeňujúci návrh, ktorý rieši problematiku komplexnejšie.
Žiga, Peter, podpredseda NR SR (2024-09-26):
Pán Matovič, toto nie je procedurálny návrh. Vedenie parlamentu nie je váš tlačový odbor, na to si plaťte svojich ľudí. (Potlesk.) Pán poslanec Kéry.
Kažimír, Peter, podpredseda vlády a minister financií SR (2013-09-04):
Ďakujem veľmi pekne, pani predsedajúca. Prajem všetkým príjemný dobrý deň. Dohovor možno považovať za hlavný nástroj medzinárodnej administratívnej spolupráce v daňových záležitostiach a je taktiež nevyhnutným prostriedkom účinnej správy daní jednotlivých štátov operujúcich v medzinárodnej ekonomike, ako aj efektívny nástroj boja proti daňovým podvodom a únikom. Z hľadiska obsahu je dohovor medzinárodnou hospodárskou zmluvou všeobecnej povahy, ktorá ustanovuje priamo práva a povinnosti fyzických osôb alebo právnických osôb podľa čl. 7 ods. 4 Ústavy Slovenskej republiky. Dohovor je bez ohľadu na názov a formu prezidentskou zmluvou. Z kategórií vymedzených v čl. 7 ods. 5 Ústavy Slovenskej republiky je dohovor medzinárodnou zmluvou, na ktorej vykonanie nie je potrebný zákon a ktorá priamo zakladá práva alebo povinnosti fyzickým a právnickým osobám. Toľko na úvod, ďakujem veľmi pekne.
Jurinová, Erika, podpredsedníčka NR SR (2015-02-06):
Ďakujem, pán navrhovateľ. Dávam slovo spravodajcovi, ktorý sa vyjadrí k rozprave.
Jurinová, Erika, podpredsedníčka NR SR (2013-02-05):
Ďakujem, pán poslanec. Na vaše vystúpenie registrujem jednu faktickú poznámku, dve. Uzatváram možnosť prihlásiť sa. Pán Matovič, už to bolo po ukončení. Takže, pán poslanec Daniš, nech sa páči.
Valášek, Tomáš, poslanec NR SR (2021-10-05):
Len krátko. Za tým kreditom, ktorý som dal Progresívnemu... pripísal Progresívnemu Slovensku, netreba hľadať nič viac, nič menej než to, že to nebolo individuálne dielo, ale dielom celého tímu, ale rozumiem rozdielu medzi autorstvom a tým, koho zastupujem, takže beriem späť, samozrejme, mal som správne povedať, že som to predložil, predložil zákon pripravený tímom Progresívneho Slovenska. Rozumiem tejto linke a beriem ju vážne. Vďaka.
P. Paška, predseda NR SR: (2009-06-24):
(Hlasovanie). 143 prítomných, 89 za, 24 proti, 29 sa zdržalo, 1 nehlasoval. Sme v treťom čítaní . Otváram rozpravu. Neprihlásil sa nik, vyhlasujem rozpravu za skončenú.
P. Paška, predseda NR SR: (2007-12-06):
A teraz minister kultúry Slovenskej republiky pán Marek Maďarič bude odpovedať na otázku pani poslankyne Biró, ktorá znie: „Koncom novembra zasadala zmiešaná Slovensko-maďarská komisia pre otázky kultúry a tlače, na ktorú maďarská strana prizvala aj predstaviteľov slovenskej menšiny žijúcej v Maďarsku. Prečo MK SR neprizvalo predstaviteľov maďarskej menšiny žijúcej na Slovensku?“
Zmajkovičová, Renáta, podpredsedníčka NR SR (2013-02-05):
Ďakujem, pani ministerka. Dávam slovo spoločnej spravodajkyni z výboru pre zdravotníctvo poslankyni Emílii Müllerovej, aby informovala Národnú radu o výsledku rokovania výboru o tomto návrhu zákona a aby odôvodnila návrh a stanovisko gestorského výboru. Pani poslankyňa, máte slovo.
Gažovičová, Tina, poslankyňa NR SR (2024-01-18):
Ďakujem kolegyni Remišovej za, za jej vecný príspevok a podobne ako vás, aj mňa veľmi oslovilo, priamo sa ma tak osobne dotklo vystúpenie pani prezidentky a to teda z dvoch dôvodov. Ten prvý je, že naozaj veľmi jasne, vecne, podloženými argumentami a veľmi trefne znovu ako keby zhrnula alebo teda svojimi slovami poukázala na to, čo všetko je problematické s touto novelou, čo je problematické s celým tým procesom, ako bola predložená, a problematické s celým jej obsahom. Myslím, že vôbec to, že si vyžiadala takéto vystúpenie, je tiež známkou toho, že v akej vážnej situácii sa nachádzame. A ja by som chcela ešte obzvlášť poukázať na jednu vec, ktorá odznela aj u pani prezidentky, aj vo vašom vystúpení, pani Remišová, že vzhľadom na to, že tento zákon mení premlčacie doby viacerých trestných činov, stačí, aby platil iba, aby bol účinný iba jednu sekundu a naozaj mnohé činy, ktoré už boli spáchané, už sa nikdy nebudú môcť vyšetrovať. A tí poškodení a v mnohých prípadoch poškodení sme my všetci, lebo ide napríklad o kauzy, v ktorých boli ukradnuté peniaze nás všetkých občanov a občaniek tejto krajiny, sa vlastne už nikdy nemáme šancu domáhať spravodlivosti. A to je jeden z tých vážnych problémov s celou touto novelou. A taktiež podpíše, podpisujem vaše slová, že ten tlak má zmysel a má zmysel už aj preto, lebo vďaka tomu tlaku tento zákon, našťastie, ešte nie je účinný a Úrad špeciálnej prokuratúry ešte funguje.
Tomanová, Viera, poslankyňa NR SR (2014-11-09):
Ďakujem, pán predsedajúci. Ja chcem poďakovať pánovi poslancovi Čížovi, lebo v jeho vystúpení vždy človek vie vybrať určité zrnká múdrostí. A je mnoho vecí, ktoré by bolo treba zdôrazňovať. Napríklad to, čo hovoril o nezamestnanosti. Áno, pán Kaník začal v roku 2004 so znižovaním miery nezamestnanosti, z viac ako 20-percentnej miery nezamestnanosti, v niektorých regiónoch až 37 %. Ale akým spôsobom ju znižoval? Prijali zákon o službách zamestnanosti, nový, s účinnosťou od 1. februára 2004, a to nechcem hovoriť o tom, že vtedy 100-tisíc ľudí vypadlo z poberania dávky ako pomoci v hmotnej núdzi, a nechcem hovoriť, za akých tragických okolností a ako boli degradované a akým spôsobom živorili najmä rodiny s deťmi. Ale poďme k tej miere nezamestnanosti. Súčasne boli vyzvaní riaditelia úradov práce, ktorým bolo mesačne oznamované, o aké percento majú znížiť mieru nezamestnanosti, a to vylučovaním ľudí a vypúšťaním ľudí z evidencie nezamestnaných. Nakoniec, keď sa tento problém prevalil, vyhodili pracovníčku, ktorá v podstate ani za to nemohla, pretože to nezverejnila. Ale máme v ruke aj takéto listy, ktoré presne rozpísali tie percentá pre jednotlivé úrady práce. Napriek tomu, keď sme nastúpili, miera nezamestnanosti bola vyššia ako 14 %. A treba povedať aj to, že z historického hľadiska za posledných 22 rokov na 7,34 %, ako sme my dosiahli znížiť s využitím fondov, ktoré za pána Kaníka a pani Radičovej neboli schopní čerpať. Čerpanie bolo na úrovni minimálnych, teda 3 % a 7,0, neviem, 6 %, tak sa nám podarilo tieto peniaze vyčerpať, dokonca aj peniaze z rezortu školstva, a vytvoriť množstvo pracovných príležitostí. Je pravdou, že prišla kríza, začali klesať miesta teda, a ubúdali, ale napriek tomu, keď sme odchádzali, tak od februára... (Prerušenie vystúpenia časomerom.)
Figeľ, Ján, podpredseda NR SR (2012-07-24):
Ďakujem pekne. Týmto vyhlasujem všeobecnú rozpravu za skončenú. Chce sa k rozprave vyjadriť navrhovateľ? (Reakcia navrhovateľa.) Nie je tomu tak. Pán spravodajca? (Reakcia spravodajcu.) Nie. Ďakujem pekne. Takže prerušujem rokovanie o tomto bode programu. Teraz nasleduje návrh na ukončenie pôsobenia a vyslanie príslušníkov ozbrojených síl Slovenskej republiky do vojenskej operácie ISAF a na zmenu mandátu príslušníkov ozbrojených síl Slovenskej republiky v tejto vojenskej operácii . Návrh, ktorý je predložený, je pod tlačou 160 a správa výboru má číslo 160a. Nech sa páči, pán minister obrany Martin Glváč, uviesť tento návrh.
Brocka, Július, poslanec NR SR (2013-10-24):
Pán kolega Zajac, ten váš návrh je dobrý, alebo dôležitý, ako pomôcť starostom z viacerých dôvodov, pretože v tom vládnom návrhu zákona sú veci, ktoré sú také malé rozbušky, ktoré budú veľmi komplikovať život v obci starostom. A spomeniem niektoré, napr. v § 9 v ods. 2 sa hovorí, že „nárok na pomoc v hmotnej núdzi nevzniká, ak sa všetci členovia domácnosti zdržujú v cudzine dlhšie ako 30 po sebe nasledujúcich dní“. Veď viete, o čom to je, to znamená, kto to ohlási, že tá rodina je teraz v Anglicku a že nemá nárok na dávku v hmotnej núdzi, to bude veľmi populárny človek u mňa, ale u tých; no veď ja hovorím pánu Zajacovi; len u tých, ktorých sa to týka, tých sociálne odkázaných, to bude udavač, to nebude veľmi populárne opatrenie. Ďalej to, že sa dávka v hmotnej núdzi znižuje, keď ten dospelý člen domácnosti sa nezúčastní tých obecných služieb alebo dobrovoľníckej činnosti. Pre jednotlivca 61,6 eura dávka v hmotnej núdzi zrazu nebude, lebo o toľko príde. Samozrejme, že v zákone je možnosť pre starostov, že ak sa týmto ľuďom takáto činnosť alebo služba, práca neponúkne, tak táto dávka sa im nezníži. To znamená, budú starostovia, ktorí sa na to možno vykašlú a nebudú chcieť mať konflikty, budú sa chcieť vyhnúť konfliktom, že ani nebudú hľadať také možnosti, aby to ponúkli. A tu vidím priestor v aktivačných prácach, že tí, ktorí budú si naozaj chcieť zlepšiť svoju situáciu, tak tam... (Prerušenie vystúpenia časomerom.)
Laurenčík, Milan, podpredseda NR SR (2021-05-05):
Faktickú poznámku má aj pán poslanec Ľudovít Goga, nech sa páči.
Blanár, Juraj, podpredseda NR SR (2021-12-02):
S faktickou pán poslanec Kočiš.
Blanár, Juraj, podpredseda NR SR (2023-05-25):
Pani poslankyňa Kozelová, môžete položiť doplňujúcu otázku.
B. Bugár, podpredseda NR SR: (2002-05-17):
Pýtam sa vás, pani ministerka, či sa chcete vyjadriť. Áno. Nech sa páči, máte slovo. M. Machová, ministerka pre správu a privatizáciu národného majetku SR: Ďakujem veľmi pekne. Aj keď tá diskusia nebola priamo k predkladanému návrhu zákona a diskusia o privatizácii rozvodných energetických závodov je naozaj veľmi živá, ja si dovoľujem pozvať obidvoch pánov poslancov v pondelok o 9.00 hodine ráno na ministerstvo, aby sme mali priestor s odborníkmi, so zástupcami regulačného úradu a ďalšími ľuďmi z praxe pokračovať v diskusii na túto tému. Budem veľmi rada, ak prídete a ak to bude priestor, kde môžeme o týchto otázkach hovoriť. Ďakujem veľmi pekne. (Výkriky.)
Blanár, Juraj, podpredseda NR SR (2022-02-02):
Aj ja vám ďakujem, pani poslankyňa, za správu o výsledku volieb. Konštatujem, že do Dozornej rady Sociálnej poisťovne boli zvolení pani Jana Berincová a pán Martin Mikluš, tretie miesto bude obsadené po nových voľbách. Ďakujem. A teraz, vážené panie poslankyne, páni poslanci, po dohode z poslaneckého grémia vás chcem informovať o ďalšom postupe. Zajtra o 9.00 hod. budeme postupovať nasledovne. Budeme pokračovať v otvorenej rozprave o bode 51, ktorý je stále len prerušený a nedorokovaný. A dávam procedurálny návrh na základe záverov grémia, že opätovne do poradia budú zaradené zajtra po prerokovaní tohto bodu 51, o ktorom som teraz hovoril, body 42, ktoré prepadli na záver, a 49. Je všeobecný súhlas? (Súhlasná reakcia pléna.) Ďakujem veľmi pekne. Takže chcem poprosiť všetkých poslancov, ktorí sú predkladateľmi a zároveň aj spravodajcami, aby boli zajtra k dispozícii, čiže pán Dostál a potom tí, ktorí predkladajú bod 42, 49, a potom budeme pokračovať po prerokovaní týchto bodov bodmi 52 a ďalej. Ďakujem. Prerušujem rokovanie dnešného rokovacieho dňa a zídeme sa zajtra o 9.00 hodine. Prajem všetkým pekný večer. (Prerušenie rokovania o 18.41 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 1
Takáč, Richard, poslanec NR SR (2021-04-30):
Ďakujem veľmi pekne za slovo. Pán podpredseda Juraj Blanár, chcem ti poďakovať za tvoje vystúpenie. Je úplne, bolo pravdivé a úplne iné ako vystúpenie tvojich predrečníkov, ktorí vystupovali k programovému vyhláseniu vlády. A presne aj spomenuté, spomenutá u tých tvojich predrečníkoch tá nenávisť voči tomu SMER-u. Mne stačí, keby som si pozrel jednotlivé diskusie v reláciách a keby som vystrihol tie všetky nezmysly, ktoré tam rozprávajú koaliční partneri, tak by sme zistili, že vlastne vôbec nič tam nemajú čo povedať, lebo stále len útočia, útočia a útočia. Už spomenutých aj 88-krát napísaná transparentnosť v rámci PVV-čka svedčí o tom, že realita je úplne iná. Vieme dobre, jednotlivé výbery na jednotlivých ministerstvách, kde sa obsadzujú kamaráti jednotlivých ministrov a ľudí. Samozrejme, výber prednostov. Nepochybne mali sme možnosť po celom Slovensku vidieť, jak sa vyberalo, a na začiatku sa rozprávalo o transparentných výberových konaniach. Samozrejme, oklamali svojich voličov pred parlamentnými voľbami, kde hovorili o tom, že nebudú rušiť jednotlivé sociálne opatrenia. Nakoniec rušili či minimálnu mzdu, trináste dôchodky, obedy zadarmo. Oklamali svojich voličov. A, samozrejme, nesú plnú zodpovednosť, táto vláda, za úmrtia, viac ako skoro 12-tisíc. A, samozrejme, aj nepomoc pre živnostníkov, ľudí, firmy. Ja si myslím, že mali by sa ísť poprechádzať medzi tých ľudí, medzi tých živnostníkov a podnikateľov, do reštaurácií, do cestovného ruchu a zistili by tú realitu v tej skutočnej pomoci. Ďakujem veľmi pekne.
Ďuriš Nicholsonová, Lucia, podpredsedníčka NR SR (2017-02-03):
Pán poslanec Heger, nech sa páči.
Šimečka, Michal, podpredseda NR SR (2023-11-16):
Ďakujem veľmi pekne. Pani poslankyňa Hanuliaková.
Pčolinský, Peter, podpredseda NR SR (2023-03-30):
Ďakujem. Môžme ísť ďalej či chcete reagovať ešte? Môžte.
Laššáková, Jana, podpredsedníčka NR SR (2014-11-08):
Nech sa páči, pán poslanec Jurzyca, máte slovo a pripraví sa pán poslanec Hraško.
P. Hrušovský, predseda NR SR: (2002-11-14):
I. Hopta, poslanec: Vypočul som si vašu odpoveď, de facto vytvárate také podmienky, že dosiaľ vo východoslovenskom regióne je 200 tisíc ľudí bez práce. Bola tu reč o Severnej Kórei, ja mám obavy, že ak budete pokračovať vo svojej ekonomickej politike, v akej pokračujete, že vy nás dovediete do tej Severnej Kórey, nie Komunistická strana Slovenska. To je po prvé. A chcem vám povedať len jeden príklad, aké vytvárate podmienky. V obci Ulič, je to Sninský okres, bola benzínová pumpa, ktorú jednoducho niekto nechal zbúrať a občania našej najvýchodnejšej  obce Novej Sedlice teraz cestujú za benzínom 50 km, tam do Sniny a 50 km naspäť. Ak hovoríme o podmienkach na podnikanie, tak tie sú podľa môjho názoru veľmi úbohé práve vo východoslovenskom regióne. Tie takzvané priemyselné parky, o ktorých sa toľko hovorí, jednoducho nič pozitívne neprinášajú, pretože ak v Humennom má vzniknúť priemyselný park a vynaložíme naň 300 - 400 miliónov a vytvorí sa tam 200 pracovných miest a vedľa sú prázdne budovy, kde kedysi pracovalo v okresom priemyselnom podniku 1200 ľudí, tak myslím si, že je to nerozumná ekonomická politika. A mali by ste sa zamýšľať nad tým, ako zladiť ekonomickú politiku tak, aby nielen v celoštátnom meradle sa o tom hovorilo, že máme dobré výsledky, ale aby obyčajní ľudia to už konečne pocítili na svojej peňaženke, či sa im žije lepšie, lebo jednoducho z vašich predvolebných sľubov sa nenajedia. Ďakujem.
Gaborčáková, Soňa, poslankyňa NR SR (2017-02-14):
Dobrý deň. Pán predsedajúci, kolegovia, kolegyne, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 384. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 401 z 16. januára 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 17. marca a v gestorskom výbore do 20. marca 2017. Pán predsedajúci, ďakujem, skončila som.
F. Mikloško, poslanec: (2008-10-28):
Ale teraz vážne. Dámy a páni, učebnice, ktoré sa dostali na maďarské školy, učebnice vlastivedy, ktoré rozoslalo ministerstvo školstva, boli ako niečo tak tragikomické, tak smiešne a tak trápne, že ja si myslím, že bez toho, aby sme ďalej o tom museli hovoriť, aj samo ministerstvo školstva si uvedomilo, že asi takýto vrcholný orgán štátnej inštitúcie nemôže vydať niečo takéhoto, čo nemalo hlavy ani päty, čo komolilo jazyk, vytváralo tam jazykové nezmysly a podobne. Preto mám isté pochopenie pre to, že takáto vec by mala byť v normálnej krajine samozrejmosťou, že v jazykoch národnostných menšín sú názvy, ktoré sa týkajú národnostných menšín. Mám teda pochopenie pre to, že maďarskí poslanci dali novelu zákona, ktorou chcú, aby toto maďarské názvoslovie bolo priamo zakotvené v zákone, skutočne podotýkam, že je to neobvyklé, ale mám pre to pochopenie. Na druhej strane tento návrh novely zákona považujem za druhý extrém. Proste v krajine, kde štátny jazyk je slovenčina, nemôžu byť názvoslovia len v jazyku národnostnej menšiny. To nejde, lebo aj to vyvoláva v tých hlavách tých malých detí, v tých malých hlavách istý zmätok. Preto pokiaľ ústami navrhovateľa by bol daný verejný prísľub, že minimálne na ten kompromis sa pôjde, že za každým názvoslovím, za každým názvom v maďarčine pôjde hneď v zátvorke názov v slovenčine, ak takto verejne môžete povedať, že na takýto kompromis sa pôjde, lebo hovoriť o kompromise sa celkom nedá všeobecne, to znamená, hneď na tom mieste aby pre to dieťa, ktoré vníma svet vizuálne v prvom rade, tam bol v zátvorke slovenský názov, v takom prípade to podporím. Ak to bude len takto, nepodporím to. Zase, nevytvárajme schizofréniu z druhej strany. Proste pre to dieťa musí byť jasné, že takýto je aj slovenský názov, pretože jednoducho tu žije. Čiže ak by ste boli ochotní toto prisľúbiť, tak, samozrejme, bez najmenších problémov toto podporím, lebo je to pre mňa samozrejmosť.
V. Veteška, doterajší podpredseda NR SR: (2006-07-04):
Panie poslankyne, páni poslanci, prichádza pán prezident Slovenskej republiky. (Príchod prezidenta Slovenskej republiky Ivana Gašparoviča do rokovacej sály za zvukov prezidentských fanfár.) (Štátna hymna Slovenskej republiky.)
P. Hrušovský, predseda NR SR: (2005-06-30):
(Hlasovanie.) 135 prítomných, 97 za, 12 proti, 24 sa zdržalo, 2 nehlasovali. Návrh sme schválili. Prosím ďalší návrh.
S. Becík, minister pôdohospodárstva SR: (2009-02-04):
Potreba novej právnej úpravy vzniku právneho postavenia, hospodárenia a zániku pozemkových spoločenstiev, ako aj niektorých práv, povinností a vzájomných vzťahov členov pozemkového spoločenstva a úpravy otázok súvisiacich s činnosťou pozemkových spoločenstiev vyplynula zo skúseností s existenciou a činnosťou pozemkových spoločenstiev a ich orgánov, z podkladov a návrhov zástupcov neštátneho sektora vlastníkov lesa a takisto z porušovania zákona č. 181/1995 Z. z. o pozemkových spoločenstvách. Predložený návrh zákona novým spôsobom rieši najmä vznik a registráciu pozemkových spoločenstiev vlastníkov pozemkov, ktoré nie sú spoločnou nehnuteľnosťou, vznik členstva v pozemkovom spoločenstve a postavenie členov spoločenstiev, možnosť rozdelenia spoločnej nehnuteľnosti, postavenie Slovenského pozemkového fondu vo vzťahu k pozemkovým spoločenstvám, predaj podielov spoločnej nehnuteľnosti vo vlastníctve štátu spoločenstvu a vlastníkom podielov spoločnej nehnuteľnosti, ak o to prejavia záujem, konanie o zápise do registra pozemkových spoločenstiev a konanie o zápise zmien údajov, ktoré sa do registra pozemkových spoločenstiev zapisujú, správne delikty a sankcie za porušovanie povinnosti podľa tohto zákona, ďalšie postavenie pozemkových spoločenstiev bez právnej subjektivity. Vzhľadom na to, že predloženým návrhom zákona sa umožní odstrániť nedostatky predchádzajúcej právnej úpravy, sprehľadniť činnosť pozemkových spoločenstiev, usporiadať a zjednodušiť ich vzťahy k štátu a zabezpečiť dodržiavanie zákonných povinností, dovoľujem si vás požiadať o posunutie tohto návrhu do druhého čítania. Ďakujem za slovo.
Laššáková, Jana, podpredsedníčka NR SR (2015-04-16):
Pán poslanec Abrhan.
Paška, Pavol, predseda NR SR (2014-11-08):
Pani poslankyňa Nicholsonová.
J. Vaľová, poslankyňa: (2008-06-17):
Ja si myslím k napätiu v parlamente, ktoré vy vyčítate nám, mrzí vás, že sa vám nedarí robiť ešte väčšie napätie a väčšiu deštrukciu, ktorú by ste si teda predstavovali. Ja by som povedala, že je to aj vďaka práve tomu, že pán predseda parlamentu si zachová pri vašich ohnivých návaloch osočovania chladnú hlavu a vždy rozhodne pragmaticky. A to sa mu uprieť určite nedá. A to, si myslím, by ste mali oceniť, a nie kritizovať. Totiž ak niekto veľmi srší ohňom a ten druhý si zachová chladnú hlavu, aj keď sú to útoky na jeho osobu osobné, je to veľmi ťažké, myslím si, že je to hodné ocenenia, a nie kritiky. Ďakujem.
Šimko, Jozef, poslanec NR SR (2021-07-23):
Ďakujem pekne za slovo, vážený pán predsedajúci. No nedá mi, aby som sa tiež k tomuto vystúpeniu pána Kazdu nevenoval. Samozrejme, pán Kazda, ja vás nebudem urážať, ja som iný typ človeka, ale ja vám navrhnem jednu vec, choďte von pred parlament a tým osemsto až tisíc ľuďom povedzte (smiech v sále), povedzte, čo ste povedali tu v Národnej rade Slovenskej republiky. (Reakcie z pléna.) Ja si dovolím otvorene povedať, že to sa neopovážite urobiť, vážený pán kolega. Dámy a páni, 27. januára 2021 Rada Európy odhlasovala, že je zakázané prijímať rozhodnutia o povinnom očkovaní. Je to fakt. My týmto zákonom to nepriamo občanom, áno, nepriamo to našim občanom nariaďujeme. Podľa Rady Európy na nikoho nesmie byť vyvíjaný politický tlak, aby sa dal zaočkovať. Vážení kolegovia, vážené kolegyne, vy si uvedomujete, že ak sa tento zákon prijme, bude to totálna diskriminácia občanov Slovenskej republiky? Ja viem, podľa vás konáte pod rúškom verejného zdravia. Áno, som za dobrovoľné očkovanie, to je v poriadku. Ak sa niekto rozhodne, nech sa ide očkovať, to je v poriadku. Ale za možnosť rozhodnúť sa občanom, akú vakcínu si nechá pichnúť, to je tiež osobná vec toho-ktorého občana. Ja považujem prijatie tohto zákona za obmedzovanie osobnej slobody občanov Slovenskej republiky, veď ľudí budeme obmedzovať napríklad na vstup verejných, na verejné priestranstvá, ja neviem, do kaderníctva, do holičstva, do reštaurácií. A pýtam sa, ako to budú kontrolovať? Ako sa tento zákon bude kontrolovať? A vážim si stanovisko poslancov za SME RODINA, ktorí v podstate nepodporili presun tohoto zákona do prvého čítania, no bohužiaľ, práve to bola opozícia, ktorá tu nebola prítomná. Ďakujem pekne.